Nr. L 329/8 De Europæiske Fællesskabers Tidende 20. 11. 87 RÅDETS FORORDNING (EØF) Nr. 3466/87 af 17. november 1987 om ændring af forordning (EØF) nr. 985/68 om fastsættelse af almindelige regler for interventionsforanstaltninger på markedet for smør og fløde RÅDET FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, under henvisning til Rådets forordning (EØF) nr. 804/68 af 27. juni 1968 om den fælles markedsordning for mælk og mejeriprodukter (1), senest ændret ved forordning (EØF) nr. 773/87 ?, særlig artikel 6, stk. 6; under henvisning til forslag fra Kommissionen, og ud fra følgende betragtning : I artikel 8, stk. 4, i forordning (EØF) nr. 985/68 (?), senest ændret ved forordning (EØF) nr. 1897/87 (%), er det fastsat, at støtten til privat oplagring ydes for smør, der er frem- stillet i Fællesskabet, og som opfylder kravene for smør, der tilbydes til intervention ; som følge af den seneste ændring af nævnte forordning blev saltet smør fra 1. juli 1987 udelukket fra støtten til privat oplagring, selv om denne type smør i en overgangsperiode fortsat kan tilbydes til intervention ; grundene til at afskaffe mulig- heden for at sælge saltet smør til intervention fore- kommer ikke relevante i forbindelse med privat oplag- ring ; forordning (EØF) nr. 985/68 bør derfor ændres for igen at åbne mulighed for at yde støtte til privat oplagring for saltet smør med virkning fra samme dato som forord- ning (EØF) nr. 1897/87 — | UDSTEDT FØLGENDE FORORDNING : Artikel 1 I artikel 8, stk. 4, i forordning (EØF) nr. 985/68 indsættes følgende afsnit : »Medlemsstaternes interventionsorganer kan dog også indgå kontrakter for smør, der er fremstillet i Fælles- skabet af usyrnet fløde, og som har et mindste vægtindhold af smørfedt på 80 %, et største vægtind- hold af vand på 16 % og et største vægtindhold af salt på 2 %. Artikel 2 Denne forordning træder i kraft på dagen for offentliggø- relsen i De Europæiske Fællesskabers Tidende. Den anvendes fra den 1. juli 1987. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 17. november 1987. ()) EFT nr. L 148 af 28. 6. 1968, s. 13. (?) EFT nr. L 78 af 20. 3. 1987, s. 1. () EFT nr. L 169 af 18. 7. 1968, s. 1. () EFT nr. L 182 af 3. 7. 1987, s. 35. På Rådets vegne L. TØRNÆS Formand